— Паколькі генетыка чалавека — навука вельмі цікавая і перспектыўная, многія інстытуты працуюць у гэтай сферы. Але ў кожнага — свая вузкая накіраванасць. Спецыялізаваныя лабараторыі выяўляюць ВІЧ-інфекцыю (вірус імунадэфіцыту чалавека), вірус папіломы чалавека, сіфілісу і падобныя да іх. Некаторыя ўстановы спецыялізуюцца на выяўленні анкамаркераў. Судовая медыцынская экспертыза разглядае пытанні роднасці. Рэспубліканскі навукова-практычны цэнтр “Маці і дзіця” займаецца пытаннямі, што датычацца генетыкі маці і дзіцяці. Пры нашым жа інстытуце створаны Рэспубліканскі цэнтр геномных тэхналогій, які атрымаў акрэдытацыю на той від дзейнасці, пра які я вам і расказваю.